als_Latn dik_Latn sag_Latn
14 mars 2015 - Ministri i Jashtëm serb, Ivica Daçiç, ka akuzuar sërish Shqipërinë dhe Shtetet e Bashkuara të Amerikës se ndërhyjnë shpesh në takimet e OSBE-së, për të pyetur kur do të marrë pjesë edhe Kosova në to. Gjithashtu, Daçiç ka pranuar se Serbia e ka të vështirë që të pengojë Kosovën të anëtarësohet në Këshillin e Europës dhe në UNESCO.
Serbia mban presidencën e radhës në Organizatën për Sigurinë dhe Bashkëpunimin Europian dhe debatet për pranimin e Kosovës në këtë organizatë kanë qenë të shpeshta.
Por, në raportin e tij për vitin 2014 para Komisionit të Parlamentit Serb për Punët e Jashtme, Daçiç siguroi se kjo nuk do të ndodhë pa konsensus, që për momentin kjo nuk duket së afërmi.
Sipas shefit të politikës së jashtme serbe, vendi duhet të përqendrohet në marrëdhëniet e mira me miqtë tradicionalë në Amerikën e Jugut, Afrikën dhe Azinë që të mos e njohin pavarësinë e Kosovës.
/S.L. agjencia e lajmeve "Dyrrah"/
als_Latn als_Latn als_Latn als_Latn als_Latn